Ράιον Μπράουν

Ο Ράιον Μπράουν (αγγλικά:Rion Brown), (Χάινσβιλ, 3 Σεπτεμβρίου 1991) είναι Αμερικανός επαγγελματίας καλαθοσφαιριστής. Με ύψος 1,98 μέτρα αγωνίζεται ως σούτινγκ γκαρντ / σμολ φόργουορντ στον Πανιώνιο.

 Κολεγιακή σταδιοδρομία 
Έπαιξε κολεγιακή καλαθοσφαίριση στο Πανεπιστήμιο του Μαϊάμι, με τους Μαϊάμι Χάρικεϊνς, από το 2010 έως το 2014. Ως τελειόφοιτος είχε κατά μέσο όρο 15.5 πόντους, 5.8 ριμπάουντ και 2.3 ασίστ ανά αγώνα.Rion Brown Position: Guard. 

 Επαγγελματική σταδιοδρομία 
Ο Μπράουν ξεκίνησε την επαγγελματική του σταδιοδρομία το 2014, με τον ισραηλινό σύλλογο Χάποελ Τελ Αβίβ. Αργότερα την ίδια χρονιά, εντάχθηκε στη βέλγικη Brussels Basketball.  

Το 2016 μετακόμισε στη φινλανδική Κατάγια. Εκεί για πρώτη φορά στην καριέρα του, αγωνίστηκε σε ευρωπαϊκή λίγκα και συγκεκριμένα στο Μπάσκετμπολ Τσάμπιονς Λιγκ. Σε 10 ματς είχε 17.9 πόντους, 5.5 ριμπάουντ και 2.8 ασίστ. Αποκορύφωμα ήταν οι 40 πόντοι που πέτυχε επί της Μακάμπι Ρισόν. Στις εγχώριες υποχρεώσεις του στη Φινλανδία, είχε 15.1 πόντοι, τα 6.2 ριμπάουντ και οι 2.9 ασίστ.  

Το 2017, εντάχθηκε στη γαλλική Ντιζόν Μπασκέτ. Σε 36 ματς με τη γαλλική ομάδα, σκόραρε 12.5 πόντους κατά μέσο όρο.  

Το 2018, εντάχθηκε στον Προμηθέα Πατρών. Με τον Προμηθέα στο BCL, μέτρησε σε 15 ματς 15.3 πόντους (53.9% δίποντα, 37.9% τρίποντα, 82.7% βολές), 4.8 ριμπάουντ και 1.9 ασίστ. Ήταν πρώτος στις κατηγορίες των πόντων και των ριμπάουντ μεταξύ των συμπαικτών του. Στην Ελλάδα και το πρωτάθλημα, μέτρησε 11.3 πόντους (48.4% δίποντα, 33.9% τρίποντα, 77.3% βολές), 3 ριμπάουντ και 2.4 ασίστ, ενώ σε 10 παιχνίδια των playoffs, όπου ο Προμηθεάς έφτασε μέχρι τους τελικούς, μέτρησε 9.5 πόντους (45.5% δίποντα, 37.9% τρίποντα, 88% βολές), 2.9 ριμπάουντ και 2.1 ασίστ.

Στις 19 Ιουλίου 2019, υπέγραψε συμβόλαιο 1+1 ετών με τον Παναθηναϊκό. Στους πράσινους οι εμφανίσεις του δεν ήταν οι αναμενόμενες και έτσι αποτέλεσε παρελθόν τον Ιανουάριο του 2020.

Στις 10 Ιανουαρίου 2020, ανακοινώθηκε από την τουρκική Τόφας.

Στις 7 Αυγούστου 2020, ανακοινώθηκε επίσημα από την σλοβένικη Τσεντεβίτα Ολίμπια. Τη σεζόν 2020-21, είχε κατά μέσο όρο 10.4 πόντους, 4.9 ριμπάουντ και 1.4 ασίστ στην Αδριατική λίγκα, ενώ στο Eurocup είχε αντίστοιχα 8.2 πόντους, 4 ριμπάουντ και 1.1 ασίστ.

Στις 17 Αυγούστου 2021, συμφώνησε με την Ενισέι. Μ ε την ρώσικη ομάδα είχε 11.4 πόντους, 4.9 ριμπάουντ, 2 ασίστ και 1.3 κλεψίματα σε 31.4’ λεπτά συμμετοχής.

Η συνέχεια της καριέρας του ήταν στην, G–League με τους Agua Caliente Clippers ωστόσο μόνο για τρεις αγώνες και στην Γαλλία όπου τη σεζόν 2022-23 αγωνίστηκε στην Ναντέρ 92 (9 πόντοι, 5.6 ριμπάουντ, 1.6 ασίστ και 1.1 κλεψίματα σε 28,8’λεπτά συμμετοχής) και τη σεζόν 2023-24 στην ADA Blois (10.6 πόντοι, 3.4 ριμπάουντ, 2.1 ασίστ, 1.2 κλεψίματα σε 28.9’ λεπτά συμμετοχής.

Στις 12 Αυγούστου 2024, συμφώνησε με τον Πανιώνιο.

 Προσωπική ζωή 
Ο πατέρας του Μπράουν, Τίκο, ήταν επίσης επαγγελματίας καλαθοσφαιριστής. 

 Παραπομπές 

 Εξωτερικοί σύνδεσμοι 
 Προφίλ στο Τσάμπιονς Λιγκ FIBA 
 Προφίλ στο Basketball-Reference.com 
 Προφίλ Basket League Ελλάδας  
 Προφίλ Basket League Ελλάδας  
 Βιογραφικό στους Miami Hurricanes
 Στατιστικά NCAA

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Χαποέλ Τελ Αβίβ Μ.Κ.
Κατηγορία:Καλαθοσφαιριστές Κατάγια ΒΚ
Κατηγορία:Καλαθοσφαιριστές Ντιζόν Μπασκέτ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Τόφας ΣΚ
Κατηγορία:Καλαθοσφαιριστές Τσεντεβίτα Ολίμπια
Κατηγορία:Καλαθοσφαιριστές Ενισέι
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Ναντέρ 92
Κατηγορία:Καλαθοσφαιριστές Πρωταθλήματος Γαλλίας